CELEX: 31978R1153
Language: el
Date: 1978-05-30 00:00:00
Title: Κανονισμός (ΕΟΚ) αριθ. 1153/78 του Συμβουλίου της 30ής Μαΐου 1978 περί τροποποιήσεως του κανονισμού (ΕΟΚ) αριθ. 2517/69 «περί καθορισμού ορισμένων μέτρων για την εξυγίανση της φρουτοπαραγωγής της Κοινότητας»

Avis juridique important

|

31978R1153

Κανονισμός (ΕΟΚ) αριθ. 1153/78 του Συμβουλίου της 30ής Μαΐου 1978 περί τροποποιήσεως του κανονισμού (ΕΟΚ) αριθ. 2517/69 «περί καθορισμού ορισμένων μέτρων για την εξυγίανση της φρουτοπαραγωγής της Κοινότητας»  

Επίσημη Εφημερίδα αριθ. L 144 της 31/05/1978 σ. 0004 - 0004 Ελληνική ειδική έκδοση: Κεφάλαιο 03 τόμος 21 σ. 0097  Ισπανική ειδική έκδοση: Κεφάλαιο 03 τόμος 14 σ. 0070  Πορτογαλική ειδική έκδοση : Κεφάλαιο 03 τόμος 14 σ. 0070 

ΚΑΝΟΝΙΣΜΟΣ (ΕΟΚ) αριθ. 1153/78 ΤΟΥ ΣΥΜΒΟΥΛΙΟΥ της 30ής Μαΐου 1978 περί τροποποιήσεως του κανονισμού (ΕΟΚ) αριθ. 2517/69 "περί καθορισμού ορισμένων μέτρων για την εξυγίανση της φρουτοπαραγωγής της Κοινότητος"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42 και 43,  την πρόταση της Επιτροπής,  τη γνώμη της Συνελεύσεως(1),  Εκτιμώντας:  ότι το άρθρο 4 του κανονισμού (ΕΟΚ) αριθ. 2517/69 του Συμβουλίου της 9ης Δεκεμβρίου 1969 περί καθορισμού ορισμένων μέτρων για την εξυγίανση της φρουτοπαραγωγής της Κοινότητος(2), όπως τροποποιήθηκε τελευταία από τον κανονισμό (ΕΟΚ) αριθ. 794/76(3),  προβλέπει ότι απαγορεύεται κάθε κρατική ενίσχυση που προορίζεται να ευνοήσει άμεσα ή έμμεσα τη δημιουργία οπωρώνων μηλιάς, αχλαδιάς ή ροδακινιάς ή την ανανέωση των οπωρώνων αυτών- ότι θεωρείται εν τούτοις χρήσιμη η ενθάρρυνση της μετατροπής των υφισταμένων οπωρώνων ιδίως σε ποικιλίες που προσαρμόζονται καλύτερα στις τοπικές συνθήκες παραγωγής και στην τάση της ζητήσεως- ότι, προς το σκοπό αυτόν, πρέπει να αρθεί η απαγόρευση που  έγινε στα Κράτη Μέλη να χορηγούν ενισχύσεις για την ανανέωση των οπωρώνων μηλιάς, αχλαδιάς και ροδακινιάς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 4 του κανονισμού (ΕΟΚ) αριθ. 2517/69 αντικαθίσταται από το ακόλουθο κείμενο:  "Άρθρο 4 Με την επιφύλαξη των διατάξεων του άρθρου 92 παράγραφος 2 της συνθήκης, απαγορεύεται κάθε ενίσχυση που χορηγείται από τα Κράτη Μέλη ή με κρατικούς πόρους, σε οποιαδήποτε μορφή, και που προορίζεται να ενθαρρύνει αμέσως ή εμμέσως τη δημιουργία ή την  επέκταση οπωρώνων μηλιάς, αχλαδιάς ή ροδακινιάς."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 30 Μαΐου 1978.  Για το Συμβούλιο Ο Πρόεδρος I. NORGAARD  (1) ΕΕ αριθ. Α 108 της 8.5.1978, σ. 49.  (2) ΕΕ αριθ. Ν 318 της 18.12.1969, σ. 15.  (3) EΕ αριθ. Ν 93 της 8.4.1976, σ. 3.